als_Latn dik_Latn sag_Latn
Lajmërimi se “Facebook”, rrjeti më i madh shoqëror, është duke planifikuar të shesë pesë miliardë aksione në bursë, duke vlerësuar kompaninë në total në 100 miliardë dollarë, ka krijuar shumë spekulime për milionerët e miliarderët e rinj që do të krijohen.
Por, janë të paktë ata që kanë pyetur se çfarë ka nxjerrë realisht “Facebook” në shitje. Përgjigja? Klientët e tij, secilin prej 845 milionë personave që kanë një llogari në këtë rrjet shoqëror.
Facebook nxjerr “ne shitje” perdoruesit
”Facebook”, që prej themelimit është bazuar në dy lajmotive. E para, ajo e bashkimit të njerëzve kudo ndodhen dhe e dyta, premtimi se hyrja në këtë rrjet do të mbetet gjithmonë pa para.
Megjithatë, përderisa rrjeti nuk kërkon para nga klientët e tij, kjo do të thotë se ata në të vërtetë janë produkti që kompania shet. Vlera e “Facebook” përllogaritet në bazë të numrit të personave që e përdorin.
Me një ushtri prej më shumë se 800 milionë personash, gjysma e të cilave e përdorin “Facebook” në mënyrë të përditshme, rrjeti është shndërruar në mediumin e ëndërruar për të gjithë kompanitë e mëdha që duan të reklamojnë.
Në fakt, nëpërmjet disa kodeve të sofistikuara, sa herë që kërkon diçka në “FB” ose duke u bazuar tek preferencat e like që çdokush realizon, përllogariten interesat e secilit dhe kështu përzgjidhen reklamat që personit do t’i interesonin.
Duke u kuotuar në bursë, ekspertët parashikojnë që “Facebook” të bëhet shumë më komercial nga sa është, duke nxjerrë përfitime edhe më kolosale prej përdoruesve të tij, të cilët janë malli i vërtetë që do të nxirret në bursë. (Top Channel / Lezha.eu)
als_Latn als_Latn als_Latn als_Latn als_Latn als_Latn als_Latn als_Latn